A felnőtt válogatottban először 22 évesen, 2016. október 8-án lépett pályára egy Új-Zéland elleni barátságos mérkőzésen, majd további barátságosokon és világbajnoki selejtezőkön is szerepet kapott. 2017-ben bekerült a CONCACAF-aranykupán szereplő keretbe. A 2018-as világbajnokságon alapembernek számított a csapatban, sok időt töltött a pályán. A Svédország elleni, június 27-i csoportmérkőzésen vb-történelmi rekordot döntött azzal, hogy mindössze 13 másodperc elteltével sárga lapot kapott egy Ola Toivonen elleni szabálytalanságért.